มีปะจำเดือนมา2ครั้งใน1เดือนระยะเวลาห่างกัน6วันสามารถท้องได้ไหมค่ะ เดือนนี้พึ่งเป็นประจำเดือนที่มา2ครั้ง ทำไมถึงเป็นอย่างนี้ค่ะ
สวัสดีค่ะ หากเพิ่งมีประจำเดือนไป 6 วัน แล้วได้มีเลือดออกมาอีก เลือดดังกล่าวอาจไม่ใช่ประจำเดือนก็ได้ โดยอาจเกิดจาก1. เป็นเลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคต่างๆ ที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย6. ผลจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้สังเกตเลือดที่ออกไปก่อน หากออกเพียง 1 วันแล้วหายไป และมีปริมาณไม่มาก อาจเป็นเลือดออกช่วงไข่ตกก็ได้ แต่หากเลือดออกนานหลายวัน หรือมีเลือดออกบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุค่ะ